CELEX: 32022R0235
Language: ro
Date: 2022-02-21 00:00:00
Title: Regulamentul de punere în aplicare (UE) 2022/235 al Consiliului din 21 februarie 2022 privind punerea în aplicare a Regulamentului (UE) 2016/1686 de instituire a unor măsuri restrictive suplimentare împotriva ISIL (Da’esh) și Al-Qaida și a persoanelor fizice și juridice, entităților sau organismelor asociate cu acestea

21.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 40/1
               
            
         REGULAMENTUL DE PUNERE ÎN APLICARE (UE) 2022/235 AL CONSILIULUI
         din 21 februarie 2022
         privind punerea în aplicare a Regulamentului (UE) 2016/1686 de instituire a unor măsuri restrictive suplimentare împotriva ISIL (Da’esh) și Al-Qaida și a persoanelor fizice și juridice, entităților sau organismelor asociate cu acestea
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1686 al Consiliului din 20 septembrie 2016 de instituire a unor măsuri restrictive suplimentare împotriva ISIL (Da’esh) și Al-Qaida și a persoanelor fizice și juridice, entităților sau organismelor asociate cu acestea (1), în special articolul 4 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 20 septembrie 2016, Consiliul a adoptat Regulamentul (UE) 2016/1686.
                  
               
                     (2)
                  
                  
                     Având în vedere că ISIL (Da’esh) și Al-Qaida, precum și persoanele fizice și juridice, entitățile și organismele asociate cu acestea reprezintă în continuare o amenințare, ar trebui adăugate două persoane și două grupuri pe lista persoanelor fizice și juridice, a entităților și a organismelor prevăzută în anexa I la Regulamentul (UE) 2016/1686.
                  
               
                     (3)
                  
                  
                     Prin urmare, Regulamentul (UE) 2016/1686 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) 2016/1686 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 februarie 2022.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 255, 21.9.2016, p. 1.
      
      
         
            ANEXĂ
            Anexa I la Regulamentul (UE) 2016/1686 se modifică după cum urmează:
            
                        1.
                     
                     
                        Titlul secțiunii „A. Persoane” se înlocuiește cu următorul text:
                        
                                    „A.
                                 
                                 
                                    Persoane fizice menționate la articolul 3”.
                                 
                              
                  
                        2.
                     
                     
                        Se adaugă următoarele persoane fizice:
                        
                                    „8.
                                 
                                 
                                    Osama MAHMOOD (alias Ustadh Usama Mahmood, Ousama Mahmood); cetățenia: pakistaneză (presupusă).
                                 
                              
                                    9.
                                 
                                 
                                    Sultan Aziz AZAM (alias Aziz Azam, Sultan Aziz, Sultan Azziz Azzam, Sultan Aziz Ezzam); data nașterii: 1985; locul nașterii: Afganistan; cetățenia: afgană.”
                                 
                              
                  
                        3.
                     
                     
                        Se adaugă următoarea secțiune și următoarele rubrici:
                        
                                    „B.
                                 
                                 
                                    Persoane juridice, entități și organisme menționate la articolul 3
                                    
                                                1.
                                             
                                             
                                                Al-Qaeda in the Indian Subcontinent (AQIS) [alias Al-Qa’ida in the Indian Subcontinent (Al-Qaida în Subcontinentul Indian), Qaedat al-Jihad in the Indian Subcontinent (Qaedat al-Jihad în Subcontinentul Indian)].
                                             
                                          
                                                2.
                                             
                                             
                                                Da’esh – Hind Province (Da’esh – Provincia Hind) [alias Wilayah of Hind (Wilayah din Hind), Islamic State’s Hind Province (ISHP) (Provincia Hind a Statului Islamic), IS-Wilayat al-Hind, Da’esh – Wilayat al-Hind].”